CELEX: 62012CA0485
Language: sk
Date: 2014-04-10 00:00:00
Title: Vec C-485/12: Rozsudok Súdneho dvora (prvá komora) z  10. apríla 2014 (návrh na začatie prejudiciálneho konania, ktorý podal College van Beroep voor het Bedrijfsleven – Holandsko) – Maatschap T. van Oosterom en A. van Oosterom-Boelhouwer/Staatssecretaris van Economische Zaken, Landbouw en Innovatie (Poľnohospodárstvo — Spoločná poľnohospodárska politika — Režimy priamej podpory — Nariadenie (ES) č. 73/2009 — Integrovaný systém spravovania a kontroly určitých schém poskytovania pomoci — Systém identifikácie poľnohospodárskych pozemkov — Podmienky oprávnenosti na poskytnutie podpory — Administratívne kontroly — Kontroly na mieste — Nariadenie (ES) č. 796/2004 — Určenie plôch, na ktoré sa vzťahuje podpora — Diaľkové snímanie — Fyzická kontrola poľnohospodárskych pozemkov)

10.6.2014   
            
            
               SK
            
            
               Úradný vestník Európskej únie
            
            
               C 175/8
            
         Rozsudok Súdneho dvora (prvá komora) z 10. apríla 2014 (návrh na začatie prejudiciálneho konania, ktorý podal College van Beroep voor het Bedrijfsleven – Holandsko) – Maatschap T. van Oosterom en A. van Oosterom-Boelhouwer/Staatssecretaris van Economische Zaken, Landbouw en Innovatie
   (Vec C-485/12) (1)
   
   ((Poľnohospodárstvo - Spoločná poľnohospodárska politika - Režimy priamej podpory - Nariadenie (ES) č. 73/2009 - Integrovaný systém spravovania a kontroly určitých schém poskytovania pomoci - Systém identifikácie poľnohospodárskych pozemkov - Podmienky oprávnenosti na poskytnutie podpory - Administratívne kontroly - Kontroly na mieste - Nariadenie (ES) č. 796/2004 - Určenie plôch, na ktoré sa vzťahuje podpora - Diaľkové snímanie - Fyzická kontrola poľnohospodárskych pozemkov))
   2014/C 175/09
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van Beroep voor het Bedrijfsleven
   
      Účastníci konania pred vnútroštátnym súdom
   
   
      Žalobkyňa: Maatschap T. van Oosterom en A. van Oosterom-Boelhouwer
   
      Žalovaný: Staatssecretaris van Economische Zaken, Landbouw en Innovatie
   
      Predmet veci
   
   Návrh na začatie prejudiciálneho konania – College van Beroep voor het Bedrijfsleven – Holandsko – Výklad článku 32 nariadenia Komisie (ES) č. 796/2004 z 21. apríla 2004, ktoré ustanovuje podrobné pravidlá na uplatňovanie krížového plnenia, modulácie a integrovaného správneho a kontrolného systému uvedeného v nariadení Rady (ES) č. 1782/2003, ktorým sa ustanovujú spoločné pravidlá pre režimy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (Ú. v. EÚ L 141, s. 18; Mim. vyd. 03/044, s. 243) – Kontroly jednotných žiadostí o podporu na mieste týkajúce sa podporných režimov, ktoré sa vzťahujú na plochu – Diaľkové snímanie – Príslušný orgán, ktorý na základe leteckých fotografií dospel k záveru, že vyhlásenia poľnohospodára sú nepresné.
   
      Výrok rozsudku
   
   Nariadenie Komisie (ES) č. 796/2004 z 21. apríla 2004, ktoré ustanovuje podrobné pravidlá na uplatňovanie krížového plnenia, modulácie a integrovaného správneho a kontrolného systému uvedeného v nariadení Rady (ES) č. 1782/2003 z 29. septembra . septembra 2003, ktorým sa ustanovujú spoločné pravidlá pre režimy priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov, zmenené a doplnené nariadením Komisie (ES) č. 972/2007 z 20. augusta 2007, sa má vykladať v tom zmysle, že keď sú automatizované krížové kontroly na overenie oprávnenosti na poskytnutie podpory plôch deklarovaných v žiadosti poľnohospodára o jednotnú platbu z dôvodu aktualizácie systému identifikácie poľnohospodárskych pozemkov doplnené overením na základe nedávno vytvorených leteckých fotografií, ktoré viedli k určeniu nepresností vo vyhlásení tohto poľnohospodára, príslušný orgán nie je povinný vykonať kontrolu na mieste, ale v súlade s článkom 24 ods. 2 tohto nariadenia disponuje širokou mierou voľnej úvahy, pokiaľ ide o opatrenie, ktoré má v dôsledku toho prijať. Uvedený orgán najmä nie je povinný vykonať meranie sporných pozemkov na mieste, pokiaľ nemá žiadnu pochybnosť o údajoch merania, ktoré získal z dostupných leteckých snímkov.
   
      (1)  Ú. v. EÚ C 26, 26.1.2013.